# Глобалният бриф „The Big C“ за премахване на стигмата около рака на работното място е отворен за участие

По време на фестивала Cannes Lions, водещи творчески лидери от [**Edelman, IPG, Omnicom, Publicis и WPP обединиха сили и представиха един от най-важните и комплексни брифове, който индустрията е виждала**](https://youtu.be/MK3PGNIGSBQ) и който може остави следа в живота на близо 4 милиарда души. Заданието цели да създаде програма, преживяване или кампания, която отговаря на културните особености и която да помогне за заличаване на стигмата около рака на работното място.

Кандидатсването за „The Big C“ официално е отворено от 10 юли (понеделник) 2023 г.

Брифът кани професионалисти от цялата комуникационна и творческа индустрия, както и отвъд нея – индивидуални участници, групи от двама или отбори от различни агенции – да създадат кампания, която ще стартира на Световния ден за борба с рака през 2024 г. Идеята ще е част от глобална мултимедийна кампания, в която ще се инвестират 100 милиона долара.

С помощта на системите и методлогията на Cannes Lions, журито ще оценява в състав от старши творчески и стратегически ръководители в петте холдингови компании. **Сюзън Кредъл** (глобален председател и главен творчески директор на FCB), **Чака Собхани** (главен творчески директор на Leo Burnett), **Луис Санчес** (главен творчески директор на BBDO NA), **Джуди Джон** (главен творчески директор на Edelman) и **Деби Вандевен** (главен творчески директор на VMLY&R) .

Крайният срок за кандидатстване е 15 септември (петък). Оценяването ще се проведе през октомври, а в края на същия месец ще бъде обявен и победителят, който ще получи и пропуск за Cannes Lions 2024.

За повече информация, моля посетете [**www.workingwithcancerpledge.com**](http://www.workingwithcancerpledge.com)**.**

**За Working with Cancer:**

Working with Cancer има за цел напълно да премахне стигмата около рака на работното място. Програмата, първоначално лансирана от Publicis Groupe, се превърна в [силен съюз между големи международни компании](https://workingwithcancerpledge.com/supporters#all-company-pledges) – над 600 бизнеса, подкрепящи инициативата и засягащи над 200 милиона служители, обединени от желанието да създадат най-отворената, подкрепяща и прогресивна работна култура за хората, страдащи от рак. Програмата наскоро беше отличена с наградата Lions Health Grand Prix for Good на фестивала Cannes Lions.